cy cy en en cy en ca cy en ceb cy cy yi cy cy cy en cy cy en fr en cy cy cy cy cy cy cy cy de de en ru en en en en en cy en en fr en en id en en en en en
Dŵr - Ynni Cymunedol Cymru
NavigationHafan Ynglŷn â Ni Y Diweddaraf Aelodau – Cyfeiriadur Aelodau Cymunedol – Cyfeiriadur Aelodau – Ymuno â Ni – Buddion ymuno ag YCC – Ffioedd Aelodaeth – Ymuno â Ni Cefnogaeth – Cyllid – Cefnogaeth – Yr Opsiwn Cyd-berchnogaeth Cysylltu â ni
Mae pŵer hydrodrydanol yn hen dechnoleg ac yn dechnoleg gymharol syml, ac fel ynni gwynt, mae’n un sy’n gweddu i’r adnoddau naturiol y mae gennym ddigonedd ohonynt yng Nghymru. Fodd bynnag, nid yw’r ffaith bod gennych nant neu afon yn llifo drwy neu’n agos i’ch cymuned yn golygu’n awtomatig y bydd gennych y gallu i gynhyrchu pŵer ohoni. Y safleoedd gorau yw’r rhai sydd â chyfradd llifiant uchel (swm y dŵr sy’n llifo i lawr yr afon) a phen uchel (faint o gwymp fertigol sydd i lif y dŵr). Gan ystyried bryniau a mynyddoedd Cymru, mae gennym nifer o safleoedd posibl ar gyfer cynlluniau hydrodrydanol mawr a bach, ond yn gyffredinol maent mewn ardaloedd anghysbell sydd â chysylltiad gwael â’r grid, sy’n golygu bod allforio’r trydan yn waharddol o ddrud. Mae’n bosibl adeiladu cynllun hydro ar afon sydd â phen isel ond â chyfaint uchel o ddŵr, ond mae angen mwy o wariant ar y dechnoleg ‘rhediad afon’ hon, a bydd ei maint yn fwy, o’i gymharu â’r dull safonol o sianelu cyfran o lif afon drwy eneradur.
Gellir cyfrifo faint o ddŵr sy’n llifo mewn nant neu afon drwy fesur hynny, neu gellir ei amcangyfrif drwy ddefnyddio meddalwedd sydd wedi’i datblygu’n arbennig (LowFlows). Mae’r feddalwedd ddiweddaraf yn gymhleth ac nid yw ar gael i’r cyhoedd, felly bydd raid i chi ddefnyddio ynni hydro sydd â mynediad i’r feddalwedd er mwyn cyfrifo llifoedd cymedrig yn ystod unrhyw flwyddyn benodol. Mae’r amcan lif yn galluogi cyfrifo faint o bŵer allai tyrbin ei gynhyrchu, a thrwy hynny ei hyfywedd yn erbyn cost ei osod.
Perchnogaeth ar yr afon, neu’r tir y mae’n llifo drwyddo yw’r ystyriaeth allweddol nesaf mewn perthynas â hyfywedd safle hydro. Mae angen i gynlluniau hydro dynnu rhan o ddŵr afon a’i yrru drwy bibell i’r tyrbin, ac yna gollwng y dŵr yn ôl i’r afon islaw’r tyrbin. Mae hyn yn golygu bod angen tyllu ffoes er mwyn gosod y bibell ynddi, a gall hon fod yn gannoedd o lathenni, yn dibynnu ar y cynllun. Mae yna nifer o dasgau peirianneg sifil ychwanegol i’w cwblhau, megis adeiladu coredau i dderbyn y mewnlif, a thŷ’r tyrbin ei hun, a bydd pob un o’r rhain angen caniatâd penodol gan yr holl dirfeddianwyr ar hyd llwybr yr afon. Hefyd, bydd dargyfeirio dŵr o afon yn golygu derbyn cymeradwyaeth Cyfoeth Naturiol Cymru (CNC) a chaffael nifer o drwyddedau ar gyfer echdynnu a chronni dŵr. Bydd sensitifrwydd ecolegol yr afon hefyd yn ystyriaeth sylweddol wrth benderfynu rhoi caniatâd cynllunio neu beidio i’r cynllun. Felly, argymhellir yn gryf eich bod yn ymgynghori’n gynnar â’r holl dirfeddianwyr a CNC.
Gellir cael mwy o wybodaeth am sut allech ariannu eich prosiect ar ein tudalen Ariannu .
Tanysgrifiwch am ein Cylchlythyr
Ebost // Email                   Enw Cyntaf // First Name          Ail Enw // Last Name
This page is also available in: English
17 West Bute Street, Cardiff
EZ Fat Footer #2
This is Dynamik Widget Area. You can add content to this area by going to Appearance > Widgets in your WordPress Dashboard and adding new widgets to this area.
CEW has received funding support from Welsh Government in 2015 to assist with the development of the organisation and delivery of the services relating to developing and promoting a membership offer.
Sitemap | Cookie Policy | Privacy Policy | Terms of use
Copyright © 2018 Community Energy Wales
Website designed and hosted by Mid Wales Design